હવે આપે જ અધ્યાહારમાં કહેલો એક મુદ્દો રજુ કરું તો, ભ્રષ્ટાચાર, અન્યાય, અનીતિ જેવા દુઃષણો સામે અવાજ ન ઉઠાવવામાં આ પ્રકારનો કોઇ કુદરતી ડર કામ કરે છે કે નહીં તે શોધનો વિષય છે, પરંતુ તેના જે લક્ષણો છે તેને ’કાયરતા’ કહેવાય. અને કાયરતા એ ફક્ત ડરને કારણે ઉત્પન્ન નથી થતી પરંતુ લોભ, લાલચ કે સ્વાર્થને કારણે પણ ઉત્પન્ન થાય છે. જેમ કે ક્યારેક આપણા નેતાઓ મત લેવાના કે ચુંટણીઓમાં ઉપયોગ કરવાના લોભ-લાલચને કારણે અસામાજીક તત્વો સામે પગલા લેતા નથી. ડર એ એક શસ્ત્ર છે, કાયરતા એ સશસ્ત્ર હોવા છતાં સ્વાર્થવશ કરાતું પલાયન છે.